Datum: 17.02.2020.  **SAOPŠTENJE ZA MEDIJE**

**TV To Go**

*Televizija za ponijeti - besplatno uz svaki m:tel TV paket*

Postoji zaista mnogo razloga zašto odabrati [m:tel TV pakete](https://mtel.ba/Televizija/TV-ponuda/TV-paketi). Neki od tih razloga su moderne funkcionalnosti poput premotavanja, vraćanja propuštenog sadržaja i do 72 sata unazad, pauziranja ili snimanja sadržaja, odlične videoteke sa najnovijim epizodama najpopularnijih serija i sati najboljih filmskih ostvarenja. Pored toga, m:tel TV vam svakodnevno nudi raznovrsne TV sadržaje, od sporta, zabave, dječijih emisija, do informativnih sadržaja, kulinarskih i muzičkih kanala.

A da li znate da sve to možete ponijeti sa sobom kuda god da pođete, na svom mobilnom telefonu, tabletu ili laptopu?

Uz m:tel uslugu [TV To Go](https://mtel.ba/Televizija/TV-za-ponijeti/Sta-je-TV-To-GO), koju dobijate besplatno uz svoj odabrani m:tel TV paket, dostupne su vam sve ove funkcionalnosti moderne televizije, u pokretu. Svoje omiljene televizijske sadržaje možete ponijeti  sa sobom i kada idete na put, na izlet s prijateljima, na bazen, dok pijete kafu u dvorištu, a planirate li neki put automobilom, vaši klinci će biti presrećni da u toku putovanja, dok ste vi skoncentrisani na vožnju, bezbrižno  prate svoje omiljene crtaće.

TV To Go je odlično rješenje i u trenucima kada ukućani žele da gledaju različite sadržaje u isto vrijeme, jer pored TV ekrana, uz ovu uslugu možete gledati program na uređaju koji sami izaberete – na tabletu, računaru ili mobilnom telefonu. Na taj način se situacije kada ženski dio porodice želi da gleda serije, a muški utakmice, uz ovu uslugu lako mogu riješiti.

Unaprijeđenu aplikaciju za TV To Go možete preuzeti putem [Google Play prodavnice](https://play.google.com/store/apps/details?id=ba.mtel.tv) ili [App Store-a](https://apps.apple.com/sr/app/tv-to-go/id961985373) potpuno besplatno, a rukovanje aplikacijom je krajnje jednostavno i veoma pregledno.

Ono što je dodatno važno je i to, da uslugu TV To Go dobijate uz bilo koji TV Paket kompanije m:tel, mobilni internet saobraćaj koji se koristi u okviru TV To Go usluge se ne tarifira, odnosno  – besplatan je,  a usluga je dostupna na teritoriji BiH.

Ukoliko još uvijek niste isprobali ovu korisnu m:tel uslugu, vrijeme je da to učinite!

Za više informacija pozovite korisnički servis 0800 50 000 ili posjetite [**www.mtel.ba**](http://www.mtel.ba/).